
PREDICT-2 adalah sebahagian daripada program Kemunculan Ancaman Pandemik (Emerging Pandemic 
Threats, EPT) Agensi Pembangunan Antarabangsa Amerika Syarikat yang bertujuan mengukuhkan 
kapasiti dunia untuk pengesanan, penemuan dan pencegahan virus yang berpotensi merebak dengan 
cepat, khususnya yang boleh tersebar antara haiwan dan manusia (virus zoonotik). Agensi pelaksana untuk 
PREDICT-2 ialah Universiti California, Davis; EcoHealth Alliance; Metabiota: Institusi Smithsonian; Wildlife 
Conservation Society; rakan institusi dan kerajaan bagi 35 buah negara yang kami telah bekerjasama. 


Matlamat komponen risiko tingkah laku PREDICT-2 adalah menggunakan hasil saintifik untuk 
perkembangan strategi yang dapat mengurangkan penyebaran virus-virus baru. Analisis awal mendapati 
keperluan untuk menyediakan strategi perubahan tingkah laku kerana ia berkait dengan hidup secara 
selamat dengan kelawar. Sumber ini dibangunkan untuk memenuhi keperluan ini. 


Format mudah buku bergambar dicadangkan oleh pemimpin tempatan. Pakar-pakar khas dari konsortium 
PREDICT-2 membuat draf awal yang dikemas kini berdasarkan maklum balas daripada pasukan negara 
dan ahli komuniti tempatan. Apabila buku bergambar digunakan di tempat baru, sebarang maklum balas 
tambahan daripada pihak tempatan haruslah dimasukkan untuk menyesuaikan kandungan mengikut 
sesuatu kawasan. 


Buku bergambar ini haruslah disampaikan oleh pemimpin komuniti yang dipercayai dan maklumat 
penceritaan disediakan bagi setiap gambar yang dapt digunakan oleh pencerita untuk memudahkan cara 
perbincangan. Untuk memudahkan perbincangan, dokumen ini haruslah dicetak dengan gambar di satu 
muka surat dan maklumatnya di muka surat belakangnya. Pencerita boleh memegang gambar menghala 
para hadirin dan gunakan maklumat penceritaan di belakang untuk membimbing perbincangan. 


Dokumen ini Berjaya dihasilkan dari sokongan rakyat Amerika melalui Agensi Pembangunan Antarabangsa 
Amerika Syarikat (USAID) program Ancaman Pandemik yang Bermunculan. Kandungan dokumen ini 
adalah tanggungjawab para penulis dan tidak semestinya mencerminkan pandangan USAID atau Kerajaan 
Amerika Syarikat. 





Untuk maklumat lanjut mengenai kandungan sumber ini, sila hubungi predict@ucdavis.edu. 


Disediakan oleh: 
Leilani Francisco", Ava Sullivan', Jonathan Goley', Stephanie Martinez', Emily Hagan! 


Dengan sumbangan daripada: 
Karen Saylors ?, Jason Euren?, Jon Epstein!, Brian Bird?, Tracey Goldstein?, David Wolking?, Chris Johnson’, 
Kevin Olival', Kendra Phelps’, Billy Karesh', Peter Daszak', Jonna Mazet? 


Penghargaan khas kepada pasukan negara PREDICT yang memberi panduan untuk menambah baik 
buku ini: Bangladesh, Cambodia, Cameroon, Ivory Coast, Republik Demokratik Congo, Ghana, Guinea, 
Indonesia, Laos, Malaysia, Nepal, Congo Republik, Senegal, Sierra Leone, Tanzania, Thailand dan Vietnam. 


Penterjemahan Oleh: Ecohealth Alliance Malaysia dengan penhargaan khas kepada Lee Mei Ho, Suraya 
Hamid dan Velsri Sharminie. 

Seksyen 1. Kelawar adalah salah satu bahagian penting 
dalam ekosistem kita 
Kelawar memainkan peranan penting dalam memastikan kita dan 


ekosistem kita sihat. Sebagai contoh, kelawar menyebarkan biji benih 
daripada kayu keras dan pokok berbuah. 

Seksyen 1. Kelawar adalah salah satu bahagian penting 
dalam ekosistem kita 


Kelawar juga memainkan peranan penting dalam memastikan kita dan 
ekosistem kita sihat dengan melakukan pendebungaan tumbuhan 
berbunga. Lebih daripada 300 spesis buah bergantung pada kelawar 
untuk pendebungaan (proses penyebaran benih). Buah-buahan ini 
termasuk mangga, pisang, jambu, durian, laici dan longan. 

Seksyen 1. Kelawar adalah salah satu bahagian penting 
dalam ekosistem kita 


Kelawar juga memakan serangga seperti kupu-kupu dan kumbang yang 
merosakkan tanaman. 

Seksyen 2. Cara-cara Asas Hidup Dengan Selamat 
Bersama Kelawar 


Walaupun kelawar telah dikaitkan dengan penyakit anjing gila dan 
penyakit lain, membunuh atau mengganggu tempat tinggal semula jadi 
kelawar sebenarnya boleh menyebabkan penyakit merebak kepada lebih 
ramai manusia. Justeru itu, adalah penting untuk mengelakkan daripada 
membunuh, memburu, menjual, memasak, atau memakan kelawar. 

Seksyen 2. Cara-cara Asas Hidup Dengan Selamat 
Bersama Kelawar 


Cara terbaik untuk hidup secara selamat bersama kelawar adalah 
dengan mengelakkan sebarang hubungan dengan kelawar yang hidup 
atau mati. lanya sangat penting terutamanya untuk mengelakkan 
bendalir badan seperti air liur, darah, air kencing atau najis serta 
menghalang kelawar daripada tinggal di dalam rumah dan bangunan 
(juga dipanggil “bertenggek”). 

Seksyen 2. Cara-cara Asas Hidup Dengan Selamat 
Bersama Kelawar 


Salah satu cara mudah untuk kekal selamat adalah dengan mengelakkan 
makan makanan atau minum air minuman yang terdedah pada air 
kencing atau najis kelawar. Sebagai contoh, anda boleh menutup 
makanan dan minuman anda. Pastikan untuk membersihkan penutup ini 
dengan sabun dan air dengan kerap. 

Seksyen 2. Cara-cara Asas Hidup Dengan Selamat 
Bersama Kelawar 


Untuk mengurangkan risiko dijangkiti penyakit, elakkan makan 
buah-buahan yang sebahagiannya telah dimakan oleh haiwan liar 
atau ternakan. Anda tidak boleh makan atau minum sesuatu yang 
berkemungkinan telah terdedah kepada kelawar. 


Jangan cuba menyelamatkan makanan yang sebahagiannya telah 
dimakan oleh kelawar dengan membuang bahagian yang mempunyai 
tanda gigitan yang jelas, dan jangan memberi buah-buahan sebegini 
kepada haiwan ternakan. Keseluruhan buah mungkin rosak dan boleh 
menyebabkan anda sakit. 


Begitu juga dengan air nira daripada kelapa sawit. Anda tidak boleh 
minum air nira mentah daripada kelapa sawit yang telah disentuh oleh 


kelawar. ie 
8 A 

Seksyen 3. Bagaimana Melupuskan Kelawar Yang 
Telah Mati 


Mengelak daripada menyentuh kelawar adalah amat penting. Sekiranya seorang profesional 
tidak dapat membantu anda menghapuskan kelawar yang mati, berikut adalah beberapa 
langkah yang anda boleh ambil. Pertama, lindungi mulut dan hidung menggunakan 
topeng. Topeng yang terbaik ialah yang mempunyai pengedap yang ketat di sekitar 
hidung dan mulut. Jika tiada, gunakan skaf dan balutkan dengan ketat. Lindungi mata 

anda menggunakan pelindung mata dan tangan anda dengan sarung tangan yang tebal. 
Sekiranya tiada sarung tangan yang tebal, lindungi tangan dengan beg plastik. Walaupun 
anda menggunakan sarung tangan yang tebal, anda masih perlu melindungi sarung tangan 
dengan beg plastik supaya anda boleh memasukkan kelawar yang mati ke dalam beg 
tanpa terkena sebarang darah pada sarung tangan anda. Ingat, anda masih boleh dijangkiti 
oleh kelawar yang telah mati. Kuku kelawar sangat tajam dan dengan mudah boleh 
memotong atau mencalarkan kulit anda. Untuk mengangkat kelawar yang mati, selitkan 
tangan yang bersarung ke dalam plastik, kemudian angkat kelawar itu, dan tarik bahagian 
atas beg ke bawah untuk terbalikkan kelawar ke dalam beg plastik. Anda kemudian boleh 
memuatkan beg yang berisi kelawar ke dalam beg kedua dan mengikatnya dengan ketat. 
Sebaik sahaja dimasukkan ke dalam beg atau bekas, kelawar harus dibakar sepenuhnya 
atau ditanam 1 hingga 2 meter dalam dan diliputi oleh sekurang-kurangnya 60 sentimeter 
tanah menggunakan penyodok. lanya amat penting untuk membersihkan penyodok anda 
menggunakan cecair peluntur setelah selesai. 


De 

Seksyen 3. Bagaimana Melupuskan Kelawar Yang 
Telah Mati 


Selepas menghapuskan kelawar yang telah mati, basuh tangan anda 
dengan sabun dan air yang mengalir. Sekiranya ada, gunakan pembasmi 


kuman yang boleh membunuh virus, seperti gel pensanitasi tangan atau 
tisu lembut. 

Seksyen 4. Sekiranya Pendedahan Pada Kelawar Hidup 
Tidak Dapat Dielakkan 


Cara terbaik hidup dengan selamat bersama kelawar adalah 

dengan mengelakkan sebarang hubungan dengan mereka. Walau 
bagaimanapun, jika mengendalikan kelawar hidup tidak dapat 
dielakkan, lindungi diri anda daripada bendalir badan mereka (seperti 
air liur, darah, air kencing, atau najis). Walaupun kelawar tidak berapa 
kelihatan sakit, ia mungkin masih sakit. 


Sekiranya air liur, darah, air kencing, atau najis memasuki mata, hidung 
atau mulut anda, kawasan tersebut harus dibasuh dengan air yang 
mengalir selama lima minit. Jika anda tidak mempunyai cara untuk 
mengira masa, perlahan-lahan kira dari 1 sehingga 300 ketika mencuci. 
Cuci kulit dan juga bahagian permukaan lain yang terkena bendalir 
badan kelawar dengan sabun dan air dengan sebaiknya. Sekiranya 


boleh, jumpa doktor. 


10 

Seksyen 4. Sekiranya Pendedahan Pada Kelawar Hidup 
Tidak Dapat Dielakkan 


Pertolongan cermas jika Digigit Atau Dicakar 


e Jika anda digigit atau dicakar oleh kelawar, cuci kawasan dengan teliti 
menggunakan sabun dan air mengalir selama sekurang-kurangnya 
lima minit.Jika anda tidak mempunyai cara untuk mengira masa, 
perlahan-lahan kira 1 sehingga 300 ketika mencuci tangan anda. 


e Sekiranya ada, gunakan pembasmi kuman yang boleh membunuh 
virus, seperti gel pensanitasi tangan atau tisu lembap. 

Seksyen 4. Sekiranya Pendedahan Pada Kelawar Hidup 
Tidak Dapat Dielakkan 


Pertolongan cemas jika Digigit Atau Dicakar (sambungan) 


e Jika anda digigit atau dicakar, sila berjumpa doktor untuk 
mendapatkan rawatan perubatan, termasuk vaksin penyakit anjing 
gila. 


e Walaupun anda tidak digigit atau dicakar, jika tanda-tanda penyakit 
muncul, sila berjumpa doktor dan beritahu mereka bahawa anda 
telah terdedah kepada kelawar. Ingat untuk menerangkan butir-butir 
pendedahan anda dengan kelawar, supaya mereka boleh membuat 
pilihan rawatan yang betul untuk menyembuhkan anda. 





12 

Seksyen 5. Menguruskan Kelawar Di Rumah 


Terdapat beberapa jenis kelawar yang tinggal di sekitar kampung atau 
di bandar. Kebanyakan kelawar yang tinggal di dalam bangunan atau 
rumah ialah kelawar pemakan serangga kecil. Biasanya, kelawar tidak 
berbahaya dan tidak akan menggigit atau mencakar manusia jika tidak 
diusik. Walau bagaimanapun, kadang-kala, kelawar boleh dijangkiti virus 
seperti penyakit anjing gila yang boleh membuat ia bertindak ganas 
dan lebih cenderung menggigit atau mencakar, yang menyebabkan 
virus itu tersebar kepada manusia. 


Dalam sesetengah situasi kelawar yang berpenyakit juga boleh 
bertindak secara normal, maka pendedahan dengan semua kelawar 
dan bendalir badan mereka harus selalu dielakkan. Oleh itu, elakkan 
hubungan dengan kelawar dan bendalir badan mereka adalah cara 
terbaik untuk mengelakkan diri dari dijangkiti apa-apa penyakit yang 
berkemungkinan ada pada mereka. 

Seksyen 5. Menguruskan Kelawar Di Rumah 
Mengalihkan Benda Yang Menarik Kepada Kelawar 


Kelawar boleh tertarik kepada sumber air dan cecair lain yang tidak 
ditutup. Apabila kelawar minum dari sumber-sumber ini, kelawar 
boleh merosakkan air ini dengan air liur, air kencing, atau najis. Untuk 
mengelakkan kelawar daripada tertarik kepada cecair atau makanan di 
rumah anda, simpannya dengan selamat dan tertutup. 

Seksyen 5. Menguruskan Kelawar Di Rumah 


Mencegah Kelawar Dari Memasuki Rumah Anda 


Cara yang paling berkesan untuk menghalang kelawar dari memasuki 
bangunan atau rumah adalah dengan memastikan tiada lubang 

atau celah-celah di sekeliling pintu, tingkap, siling, dan bumbung di 
mana kelawar boleh masuk. Skrin yang dipasang dengan rapat boleh 
digunakan untuk menutup tingkap dan pintu. Untuk menutup sebarang 
lubang, anda boleh menggunakan pakal, pengedap, bulu keluli, atau 
surat khabar basah. 

Seksyen 5. Menguruskan Kelawar Di Rumah 


Kelawar biasanya lebih suka menggantung di siling yang tertinggi di 
dalam bilik, seperti puncak siling atau bumbung yang tajam. Banyak 
kelawar yang bertenggek di dalam bangunan adalah kecil dan gelap, 
jadi mereka mungkin sukar untuk melihat. 


Kelawar sering berhimpit dalam kumpulan di ruang kecil seperti antara 
papan atau antara ranting dan bingkai kayu seperti tikus. Kumpulan 

ini boleh terdiri daripada kelompok kecil (seperti 3 atau 4) sehingga 
kelompok besar (seperti lebih kurang 25 hingga 30) kelawar. 


Tanda yang mungkin menunjukkan terdapat kelawar di rumah anda 
ialah kehadiran najis di lantai. Najis kelawar menyerupai pelet kecil 
yang bersaiz seperti beras dan berwarna hitam. Mungkin juga terdapat 
jalur-jalur air kencing yang kelihatan di bawah siling dan dinding. 

Bau yang unik dari najis dan air kencing juga antara tanda lain yang 
berkemungkinan ada kelawar di dalam rumah. 


16 

Seksyen 5. Menguruskan Kelawar Di Rumah 
Mengeluarkan Kelawar dari Bangunan atau Rumah 


Sekiranya seorang profesional tidak dapat membantu anda menghalau 
kelawar dari rumah anda, terdapat beberapa perkara yang boleh 

anda lakukan. Pertama, sebelum membersihkan air kencing atau 

najis, gunakan topeng muka yang ketat supaya anda tidak menyedut 
sebarang debu dari najis kelawar yang mungkin membahayakan anda. 
Jika anda tidak mempunyainya, lindungi wajah anda dengan kain atau 
bandana yang basah. Jika boleh, tutup tangan anda dengan sarung 
tangan dan mata anda dengan pelindung mata. Sebelum menyapu atau 
membersihkan habuk dari najis kelawar di lantai, basahkan lantai dengan 
air sabun untuk menghentikan habuk dari terbang ke udara. 


å Å 

Seksyen 5. Menguruskan Kelawar Di Rumah 


Masa terbaik untuk mengeluarkan kelawar daripada bangunan adalah selepas gelap, 
apabila kelawar berkemungkinan keluar mencari makanan di luar. Kelawar biasanya 
menjadi aktif apabila senja, tetapi akan keluar pada bila-bila masa selepas matahari 
terbenam. Kemungkinan perlu meluangkan satu atau dua malam memerhati corak 
kelawar keluar dari rumah, kerana tidak semua kelawar meninggalkan tempat 
bertenggek pada masa yang sama. Adalah penting untuk tidak memerangkap kelawar 
di dalam rumah yang menyebabkan mereka tidak dapat keluar. 


Selepas kelawar keluar untuk makan di luar selepas senja, jika boleh, tutup semua pintu 
masuk ke dalam rumah dengan meletakkan skrin dengan ketat di tingkap dan pintu. 
Pastikan tiada lubang di rumah yang membolehkan kelawar memasukinya. Anda boleh 
menggunakan pakal, pengedap, bulu keluli, atau suratkhabar basah untuk menutup 
lubang yang boleh digunakan oleh kelawar untuk memasuki rumah anda. Kelawar 
pemakan serangga kecil dapat memasuki bangunan melalui celah kecil. Ingatlah 
bahawa jika anda dapat memasukkan jari kecil ke dalam bukaan (ujian jari), kelawar 
pemakan serangga mungkin dapat masuk. 

Seksyen 5. Menguruskan Kelawar Di Rumah 


Memindahkan Kelawar dari Bangunan atau Rumah 


Kelawar biasanya akan tinggal di dalam bangunan terutamanya 
ketika mengandung. Untuk memastikan anda berjaya mengeluarkan 
semua kelawar, jika terdapat anak kelawar di rumah anda, anda harus 
menunggu sehingga anak kelawar dapat terbang. 


Anda boleh menganggapnya anak kelawar jika ia bersaiz lebih kecil, 
berpaut pada ibu pada waktu siang dan berbeza dari segi warna jika 
dibandingkan dengan kelawar yang lebih besar. 


Anak kelawar sering tinggal di rumah sementara ibu keluar untuk 
mengumpul makanan. Apabila anak kelawar dipisahkan secara paksaan 
dari ibunya, ibu-ibu kelawar mungkin mencari cara lain untuk masuk. 
Anak kelawar juga boleh mati kelaparan jika dipisahkan dari ibunya. 

Seksyen 5. Menguruskan Kelawar Di Rumah 


Memindahkan Kelawar dari Bangunan atau Rumah 


Seterusnya, mungkin anda boleh mempertimbangkan untuk meletakkan lembaran plastik 
atau kain tarpal di sepanjang bahagian dalam bumbung anda. Ini boleh mengelakkan 
kelawar dari mudah mencari tempat untuk digantung dan juga boleh mengurangkan 
pendedahan anda dengan air kencing dan najis kelawar. Semua rumah adalah berbeza, jadi 
anda boleh memilih cara yang berbeza untuk menggantungkan lembaran. Sebagai contoh, 
jika anda mempunyai bumbung beratap jerami dan aliran udara adalah masalah, anda 
mungkin boleh menggantung lembaran itu ke bawah sedikit di mana kelawar bertenggek, 
dan di atas ialah tempat orang tinggal, makan, dan bermain. Untuk rumah lain, anda 
mungkin boleh meletakkan kain tarpal secara terus ke bahagian dalam bumbung. 


Adalah penting untuk sentiasa memeriksa puncak siling dan laluan keluar secara tetap, 

dan juga memeriksa lembaran plastik jika ada tanda-tanda najis kelawar, kerana kelawar 
mungkin memasuki lubang di bumbung dan terbang di antara siling dan lembaran. Jika 
masih terdapat kelawar, bersihkan lembaran dengan air dan detergen dengan kerap sambil 
memakai topeng, sarung tangan, dan pelindung mata. Di samping itu, teruskan menutup 
mana-mana lubang masuk seperti yang diterangkan lebih awal sehingga kelawar hilang 
sepenuhnya. 

Seksyen 6. Menguruskan Kelawar Di Persekitaran Luar 
Rumah Anda 


Kelawar sering tinggal dan bertenggek di pokok-pokok di sekitar 
rumah anda. Apabila haiwan ternakan dan haiwan peliharaan makan 
atau berehat di bawah pokok dengan kelawar di atasnya, air kencing 
dan najis boleh jatuh ke atas haiwan dan makanan mereka. Ini boleh 
menyebabkan haiwan-haiwan itu jatuh sakit. Jika anda mempunyai 
haiwan, lebih baik mencari cara untuk memastikan haiwan-haiwan itu 
makan dan tidur di bawah pokok yang tidak mempunyai kelawar. 

Seksyen 6. Menguruskan Kelawar Di Persekitaran Luar 
Rumah Anda 


Luangkan masa untuk menjelaskan kepada kanak-kanak mengapa 
penting tidak menyentuh, bermain atau membunuh kelawar. Kanak- 
kanak terutamanya tidak digalakkan menyentuh kelawar yang hidup 
atau mati yang boleh didapati di atas tanah berdekatan pokok-pokok di 
mana kelawar bertenggek. Kelawar hidup yang dijumpai di atas tanah 
besar kemungkinan adalah sakit atau cedera dan boleh menjadi punca 
penyakit. Jika kelawar mati ditemui di atas tanah, elakkan terus daripada 
menyentuhnya. Sebaliknya, ikuti nasihat yang kita bincangkan tadi 
mengenai cara mengendalikan kelawar yang telah mati. 

Seksyen 6. Menguruskan Kelawar Di Persekitaran 
Luar Rumah Anda 


Sesetengah kelawar memakan buah, seperti mangga atau jambu. Oleh kerana buah 
yang digugurkan oleh kelawar mungkin mengandungi air liur kelawar, memakan 
buah ini boleh membuatkan seseorang atau haiwan jatuh sakit. Elakkan dari sentuhan 
secara langsung dengan kelawar dan makanan atau benda lain yang disentuhi, 
adalah langkah yang penting untuk menghentikan pergerakan penyakit daripada 
kelawar kepada manusia. Kelawar biasanya lebih suka buah masak, jadi penuaian 
buah pada waktu yang tepat dapat mengurangkan jumlah buah yang digigit oleh 
kelawar dan mengurangkan jumlah kelawar yang mencari makan di pokok anda. 


Ingat, untuk mengurangkan risiko jatuh sakit, lebih baik elak dari memakan buah 
dari atas tanah atau memberi makan kepada ternakan, terutamanya jika buah telah 
dimakan sebahagiannya oleh binatang lain. Anda tidak boleh makan atau minum 
sesuatu yang anda fikir telah disentuhi kelawar. Jangan cuba menyimpan makanan 
yang telah dimakan sebahagiannya oleh kelawar dengan membuang bahagian 
dengan tanda gigitan yang jelas saja. Keseluruhan makanan itu mungkin telah rosak. 

Seksyen 6. Menguruskan Kelawar Di Persekitaran 
Luar Rumah Anda 


Sekali lagi, anda tidak harus meminum apa-apa yang mungkin telah 
disentuhi oleh kelawar. Jika anda mengumpul air nira daripada kelapa 
sawit ke dalam satu periuk, anyaman buluh boleh dipasangkan di 
sekeliling buah-buah dan periuk untuk menghalang bendalir kelawar 
dari mencemarkan takungan air nira di dalam periuk itu. 

Seksyen 7. Jika pendedahan pada najis kelawar tidak 
dapat dielakkan 

Kesihatan kelawar adalah penting untuk memastikan persekitaran yang 
sihat, dan persekitaran yang sihat memastikan manusia, ternakan, dan 


tanaman sihat. Gua adalah penting untuk kelawar dan boleh menjadi 
rumah kepada kumpulan besar kelawar. 

Seksyen 7. Jika pendedahan pada najis kelawar tidak 
dapat dielakkan 


Walaupun kelawar adalah penting untuk alam sekitar, kelawar boleh 
membawa penyakit yang boleh memudaratkan kesihatan manusia dan 
haiwan ternakan. 


Sebarang aktiviti yang mendedahkan manusia atau haiwan ternakan 
kepada kelawar atau najis kelawar membuka peluang untuk jangkitan 
penyakit. Maka, adalah penting untuk mengelakkan pendedahan 
kepada kelawar atau najis kelawar sebaik mungkin. 

Seksyen 7. Jika pendedahan pada najis kelawar tidak 
dapat dielakkan 


Pakaian Pelindung 


Am bil langkah untuk mengelakkan sentuhan dengan kelawar dan najis kelawar, 
terutamanya jika kerja anda melibatkan pengendalian najis kelawar. 


Pakaian pelindung harus dipakai untuk melindungi mata, mulut, dan hidung 
anda daripada najis. Pakai topeng muka dengan penapis atau menutup muka 
anda dengan kain basah atau bandana untuk mengelakkan pendedahan pada 
najis dan debu. Pakai topi yang menutup kepala dan bahu anda. Lindungi 
tangan anda dengan sarung tangan dan baju berlengan panjang, mata anda 
dengan pelindung mata, kaki anda dengan kasut bertutup dan seluar panjang. 


Pakaian pelindung hanya perlu dipakai apabila bekerja berhampiran kelawar 
atau najis kelawar, dan tidak boleh dibawa ke dalam rumah anda. Selepas setiap 
lawatan, buka pakaian pelindung dengan segera termasuk kasut dan cuci 
menggunakan sabun dan air. Kemudian, basuh tangan dan badan dengan sabun 
dan air yang mengalir. 

Seksyen 7. Jika pendedahan pada najis kelawar tidak 
dapat dielakkan 


Pengumpulan Najis Kelawar dari Gua 


Hubungan dengan kelawar dan mengumpul najis segar kelawar dari gua 
boleh membuat orang sakit. 


Sekiranya anda tidak dapat mengelak dari memasuki gua,adalah penting 
untuk mengelak daripada menyentuh sebarang kelawar dan bayi kelawar, 
dan harus sentiasa memakai pakaian pelindung. Kemungkinan tercalar 
dari bucu tajam di dalam gua yang diliputi dengan najis kelawar boleh 
meningkatkan risiko anda untuk jatuh sakit. 

Seksyen 7. Jika pendedahan pada najis kelawar tidak 
dapat dielakan 


Pengumpulan Najis Kelawar 


Mengumpulkan dan menyapu najis kelawar di bawah tempat kelawar 
bertenggekboleh menyebarkan debu dan najis kering ke udara. 
Inimungkin memudaratkan jika anda menyedutnya ketika bernafas. 


Anda harus memakai topeng muka dengan penapis atau menutup muka 
anda dengan kain basah atau bandana untuk mengelakkan pendedahan 
pada najis dan debu. Pakai topi yang menutup kepala dan bahu anda. 
Lindungi tangan anda dengan sarung tangan dan baju berlengan 
panjang, mata anda dengan pelindung mata, kaki anda dengan kasut 
bertutup dan seluar panjang. Pakaian pelindung tidak boleh dibawa ke 
dalam rumah dan harus dibersihkan berdasarkan penerangan di muka 
surat 27. 

Seksyen 7. Jika pendedahan pada najis kelawar tidak 
dapat dielakkan 


Haiwan ternakan perlu dijauhkan daripada kawasan (kediaman/keliaran) 
kelawar. 


Najis kelawar harus diuruskan dan disimpan jauh dari manusia, haiwan 
ternakan, dan juga haiwan lain. 

Seksyen 7. Jika pendedahan pada najis kelawar tidak 
dapat dielakkan 


Jika anda ingin merokok, makan, atau minum semasa sedang 
mengumpul najis, sila rehat jauh dari kawasan pengumpulan. 


Sebelum merokok, makan, atau minum, buka penutup muka dan 
sarung tangan anda, dan basuh tangan anda menggunakan sabun 
dan air yang mengalir. 

Seksyen 7. Jika pendedahan pada najis kelawar tidak 
dapat dielakan 


Sekiranya anda tercalar atau terluka semasa di dalam gua atau ketika 
mengendalikan najis kelawar, anda perlu mencuci luka menggunakan 
sabun dan air yang mengalir selama lima minit serta memberitahu 
doktor bahawa anda meluangkan masa berhampiran kelawar dan najis 
kelawar. Jika anda tidak mempunyai cara untuk mengetahui masa, 
perlahan-lahan hitung dari 1 hingga 300 ketika mencuci luka. 

Seksyen 8.Cara asas untuk melindungi diri anda di dalam 
gua serta di kawasan/tapak/tempat kelawar yang Lain 


Tapak Keagamaan dan Gua Pelancongan 


Kelawartinggal di gua dan bangunan terbengkalai untuk perlindungan, 
tidur, dan membesarkan anak. Kadang-kadang manusia menggunakan 
tempat ini untuk upacara keagamaan atau tradisional, atau sebagai 
tapak/lokasi pelancongan. 

Seksyen 8. Cara asas melindungi diri di dalam gua 
dan kawasan kelawar yang lain 


Persediaan memasuki gua dan kawasan kelawar yang lain 


Jika lawatan ke tempat kelawar tinggal atau bertenggek tidak dapat 
dielakkan, terdapat langkah-langkah yang boleh diambil untuk 
menjadikan lawatan anda lebih selamat untuk anda dan juga kelawar. 


Sebelum masuk, pakai penutup muka berpenapis atau lindungi muka 
dengan kain lembap atau bandana dan lindungi kepala dengan topi 
lebar untuk melindungi diri daripada bendalir kelawar. Lindungi tangan 
dengan sarung tangan, mata dengan pelindung mata dan kaki dengan 
kasut bertutup atau Ze kaki. Pastikan anda menutup sebarang luka 


pada badan anda. 

Seksyen 8. Cara asas untuk melindungi diri di dalam gua 
dan kawasan kelawar yang lain 


Di dalam gua dan kawasan kelawar yang lain 


Apabila di dalam gua, elakkan daripada menyentuh mata dan muka anda. 
Berhati-hati ketika berjalan supaya tidak terluka atau tercalar daripada bucu 
tajam gua. 


Jika lawatan anda termasuk makan dan minum, sila lakukan di luar gua. Anda 
perlu menanggalkan pakaian pelindung dan cuci tangan dengan sabun dan 
air yang mengalir sebelum dan selepas makan. Jika kasut tidak dibenarkan, 
cuci kaki anda dengan sabun dan air. Anda tidak boleh memegang, 
membunuh atau makan kelawar dan haiwan liar lain termasuk tikus daripada 
gua. 


Selepas setiap lawatan, cuci pakaian pelindung dengan sabun dan air yang 
mengalir. Jika ada kecederaan ketika lawatan, atau jatuh sakit dalam dua 
minggu selepas lawatan, beritahu doktor anda mungkin bersentuhan dengan 
kelawar dan bendalirnya. 

Seksyen 8. Cara asas untuk melindungi diri di dalam gua 
dan kawasan kelawar yang lain 


Kelawar adalah penting untuk mengekalkan persekitaran yang sihat, 


dan persekitaran sihat adalah penting dalam memastikan orang ramai 
juga sihat. 


Apabila kita memilih cara yang selamat untuk hidup bersama kelawar, 
semua orang mendapat manfaatnya. 

Terima kasih kerana bersama saya hari ini untuk membincangkan mengenai 
cara-cara hidup dengan selamat bersama kelawar. 


Hari ini kita belajar: 
“ Kelawar adalah sebahagian yang penting dalam ekosistem kita 
“ Cara-cara asas hidup dengan selamat bersama kelawar 
“ Bagaimana melupuskan kelawar yang telah mati 
“ Apa yang perlu dilakukan sekiranya tidak dapat mengelak daripada 
bersentuhan dengan kelawar hidup 
“ Bagaimana menguruskan kelawar di rumah 
“ Cara menguruskan kelawar di persekitaran luar rumah anda 
* Apa yang perlu dilakukan jika JE ak pada najis kelawar tidak dapat 
ielakkan 
* Cara asas untuk melindungi diri di dalam gua dan kawasan kelawar yang lain 


Tamat 
Adakah anda sebarang soalan yang perlu dibincangkan? 


EN = UCDAVIS W EcoHealth +3 HE 

